**Donald Alexander Smith**, 1. baron Strathcona og Mount Royal, (født 6. august 1820 i Forres i Skottland, død 21. januar 1914 i London) var en canadisk finansmann og politiker.

Liv og virke
------------

### Bakgrunn

Donald Alexander Smith var annen sønn av Alexander Smith (1786–1841) og hans hustru Barbara Stuart, som vartr datter av Donald Stuart (f. ca. 1740). 
Han fikk en utdannelse innen handel. 

### Karriere

Ved gormidling av sin onkel, pelshandleren John Stewart, i 1838 ansettelse i Hudson Bay-kompaniets tjeneste. Han organiserte pelshandelen i Labrador og steg så etterhvert til kompaniets direktør (1868). 

Ettersom kompaniet samme år hadde overlatt sine territorielle rettigheter til kronen og i den forbindelse Riels opprør brøt ut i 1869, ble Smith utnevnt av Canadas regjering til ekstraordinær kommissær med vide fullmakter til å slå ned opprøret og undersøke de forhold som hadde vært foranledningen. Han løste dette oppdraget med overlegen takt og dyktighet, fungerte en tid deretter som guvernør i Nordvestterritoriet og ble valgt i 1870 til medlem av den nyetablerte provinsen Manitobas første lovgivende forsamling. I 1871 ble han selv en av forsamlingens representanter i dominionparlamentet og samme år regjeringskommissær for Nordvestområdet. I 1872 deltok han i rådet som var opprettet for forvaltningen av dette området.

Smith spilte i de følgende årene, ved siden av sin fetter George Stephen, en ledende rolle i Britisk Nord-Amerikas omstridte jernbane og hadde en vesentlig andel i Manitobas utbygging av gode jernbaneforbindelser, et livsvilkår for landets løfterike økonomiske utvikling, og det var de to fetternes energi som mer enn noe annet pådrev arbeidet på Canadas første transkontinentale jernbane, som ble ferdigstilt i 1885. Smith forlot parlamentet i 1882, men ble medlem igjen i 1887-96 og var deretter til sin død Canadas høykommissær (*high commissioner*) i London. 

I 1889 ble han guvernør for Hudson Bay-kompaniet, der han allerede flere tiår tidligere hadde vært den ledende mannen; i 1897 ble han opphøyet til *peer* med tittelen *baron* av *Strathcona og Mount Royal.* Under boerkrigen opprettet Smith et kavaleriregiment av utmerkede ryttere fra "ville vesten" (*Strathcona's Horse*), som seiret i flere slag. Han bidro selv med store fortjenester i utviklingen av det vestlige Canadas vannforbindelser og i å fremme emigrasjon til Canada, samt var donator for kulturelle formål både i Canada og sin skotske hjembygd.

Referanser
----------

1. 1 2   Encyclopædia Britannica Online, oppført som Donald Alexander Smith, 1st Baron Strathcona and Mount Royal, Encyclopædia Britannica Online-ID biography/Donald-Alexander-Smith-1st-Baron-Strathcona-and-Mount-Royal, besøkt 9. oktober 2017[Hentet fra Wikidata]
2. 1 2   Autorités BnF, oppført som Donald Alexander Smith Strathcona and Mount Royal, BNF-ID 10684228r[Hentet fra Wikidata]
3. 1 2   Library of Parliament, Canadas parlamentsbibliotek person-ID 7518, besøkt 9. oktober 2017[Hentet fra Wikidata]
4. ↑   Dictionary of Canadian Biography, oppført som DONALD ALEXANDER, 1st Baron STRATHCONA and MOUNT ROYAL SMITH, Dictionary of Canadian Biography ID smith\_donald\_alexander\_14, besøkt 9. oktober 2017[Hentet fra Wikidata]
5. ↑   The Peerage, oppført som Donald Alexander Smith, 1st Baron Strathcona and Mount Royal, The Peerage person ID p47078.htm#i470771, besøkt 9. oktober 2017[Hentet fra Wikidata]
6. 1 2   Kindred Britain[Hentet fra Wikidata]
7. ↑   The Peerage person ID p47078.htm#i470771, besøkt 7. august 2020[Hentet fra Wikidata]
8. 1 2   The Peerage[Hentet fra Wikidata]
9. ↑   www.thersa.org[Hentet fra Wikidata]
10. ↑   www.ulaval.ca[Hentet fra Wikidata]

Kilder
------

Eksterne lenker
---------------

* (en) Donald Smith, 1st Baron Strathcona and Mount Royal – kategori av bilder, video eller lyd på Commons Rediger på Wikidata
* (en) Donald Alexander Smith hos Hansards parlamentsdebatter Rediger på Wikidata

* (en) Donald Alexander Smith hos The Peerage Rediger på Wikidata

* (en) Donald Alexander Smith hos Canadas parlamentsbibliotek Rediger på Wikidata
* (sv) Smth, Donald Alexer, baron Strathcona and Mount Royal (*Nordisk familjebok*, andre opplag, 1917)

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** Gazetteer for Scotland **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |